ערכת רוני

ערכת רוני (RONI) היא תושבת עבור אקדחים ממספר דגמים, שמסבה את האקדח למעין תת מקלע או קרבין.

תיאור הערכה

הערכה עשויה פולימר קשיח יצוק על שדרת אלומיניום תעופתי, יש לה ארבע מסילות להתאמת עזרים טקטיים שונים, כגון כוונת, פנס ואביזרים נוספים. ניתן לחבר לה רצועת נשיאה ולהשתמש בה עם קת פתוחה או סגורה. פעולת הירי נעשית מהאקדח עצמו, כלומר בלחיצה על הדק האקדח נורה כדור ממחסנית האקדח דרך קנה האקדח.

משקל ההתקן כולו קטן בהרבה ממשקל תת-מקלע, או קרבין, דומים.

ערכת רוני תואמת לאקדחים גלוק 17, גלוק 19, יריחו, HS 2000, זיג זאואר, CZ 75 P-07 DUTY ובול.

הערכה משווה לאקדח מראה גדול ומרתיע ומאפשרת אחיזה יציבה ונוחה ליורה, בכך היא מייעלת את הירי ומשפרת את טווח הפגיעה של האקדח ואת הדיוק שלו, מפחיתה שגיאות ירי ומאפשרת פגיעה בטווח של 50 עד 100 מטר.

הערכה פותחה בישראל על ידי חברת CAA, היושבת בקריית גת, אשר יוסדה על ידי משה עוז.

ראו גם
 קורנרשוט

קישורים חיצוניים
אתר חברת CAA
 אבי מור, ערכת רוני לאקדחים, מאתר Shotgun, מאורכב ב-web.archive.org

הערות שוליים

עזרים טקטיים לכלי ירייה
אמצעי לחימה ישראליים
ישראל: המצאות